open-index/open-wikipedia-markdown huggingface dataset:
Placide Colliard

**Placide Colliard** (2. helmikuuta 1876 Attalens – 10. helmikuuta 1920) oli sveitsiläinen roomalaiskatolinen piispa. Hänet vihittiin papiksi Lausanne et Genèven hiippakuntaan 21. heinäkuuta 1901 ja nimitettiin sen johtoon 6. joulukuuta 1915. Piispaksi vihkiminen seurasi 9. tammikuuta 1916. Pääkonsekraattorina toimi Gaetano De Lai, jota avustivat Alfredo Peri-Morosini ja Georg Schmid von Grüneck. 

Colliard kuoli 44-vuotiaana virassa, ja hänen seuraajakseen nimitettiin Marius Besson.

## Lähteet
Arturo Vélez Martínez

**Arturo Vélez Martínez** (10. syyskuuta 1904 Atlacomulco – 22. elokuuta 1989) oli meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 29. kesäkuuta 1934 ja nimitettiin Tolucan hiippakunnan johtoon 8. helmikuuta 1951. Piispaksi vihkiminen seurasi 11. huhtikuuta. Pääkonsekraattorina toimi Luis María Martínez y Rodríguez, jota avustivat Guillermo Tritschler y Córdoba ja José Gabriel Anaya y Diez de Bonilla.

Vélez Martínez osallistui Vatikaanin toiseen kirkolliskokoukseen. Hän jäi eläkkeelle 21. syyskuuta 1979.

## Lähteet
Fabien-Zoël Decelles

**Fabien-Zoël Decelles** (22. toukokuuta 1870 – 27. marraskuuta 1942) oli kanadalainen roomalaiskatolinen piispa. Hänet vihittiin papiksi quebeciläiseen Saint-Hyacinthen hiippakuntaan 4. elokuuta 1895 ja nimitettiin sen johtoon 24. maaliskuuta 1924. Piispaksi vihkiminen seurasi 22. toukokuuta. Pääkonsekraattorina toimi Pietro di Maria, jota avustivat Joseph-Simon-Herman Brunault ja Felix-Raymond-Marie Rouleau. Decelles kuoli 72-vuotiaana virassa.

## Lähteet
Inácio Saure

**Inácio Saure** (s. 2. maaliskuuta 1960 Balama) on mosambikilainen roomalaiskatolinen piispa. Hän kuuluu Consolata-lähetyssaarnaajiin. Hänet vihittiin papiksi 8. joulukuuta 1998 ja nimitettiin Teten hiippakunnan johtoon 12. huhtikuuta 2011. Piispaksi vihkiminen seurasi 22. toukokuuta. Pääkonsekraattorina toimi Lucio Andrice Muandula, jota avustivat Francisco Chimoio ja Francisco Lerma Martínez. Saure asetettiin virkaansa 5. kesäkuuta.

Saure oli aiemmin seminaarilainen Matoran suuremmassa seminaarissa Maputossa, joka on Afrikan lähetyssaarnaajien (Missionaries of Africa) ylläpitämä. Hän toivotti lähetyssaarnaajat tervetulleiksi takaisin Teten hiippakuntaan, jossa he olivat toimineet aiemminkin. Saure edustaa Mosambikin kirkon johtajuutta, ja hänen roolinsa korostaa afrikkalaisten osallistumista evankeliointityöhön, kuten paavi Paavali VI ennusti vuonna 1969.

## Lähteet
Fortino Gómez León

**Fortino Gómez León** (11. elokuuta 1890 Celaya – 13. kesäkuuta 1986) oli meksikolainen roomalaiskatolinen arkkipiispa. Hänet vihittiin papiksi 30. lokakuuta 1913 ja nimitettiin Antequera, Oaxacan arkkihiippakunnan johtoon 21. marraskuuta 1942. Piispaksi vihkiminen seurasi 24. helmikuuta 1943. Pääkonsekraattorina toimi Luis María Martínez y Rodríguez, jota avustivat Guillermo Tritschler y Córdoba ja José Guadalupe Ortíz y López. 

Gómez León osallistui Vatikaanin toiseen kirkolliskokoukseen. Hän jäi eläkkeelle 25. heinäkuuta 1967. Eläkkeellejäämispäivänään hän sai vielä nimityksen Ceramuksen titulaariarkkipiispaksi, mutta hän erosi 31. joulukuuta 1970.

## Lähteet
Luettelo Belgian kunnista

Tämä artikkeli on **luettelo [[Belgia]]n kunnista** (, , ). Luettelossa ovat ensin Flanderin, sen jälkeen Vallonian ja lopuksi Brysselin pääkaupunkialueen kunnat. Flanderin ja Vallonian osalta kunnat on esitetty aakkosjärjestyksessä sen mukaan mihin Belgian provinssiin ne kuuluvat.

Belgiassa on yhteensä 589 kuntaa. Niistä 308 sijaitsee Flanderissa, 262 Valloniassa ja 19 Brysselin pääkaupunkialueella.

## Katso myös
* Luettelo Belgian kaupungeista

## Aiheesta muualla

*
Joseph Arthur Papineau

**Joseph Arthur Papineau** (8. helmikuuta 1875 Saint-Jean-d'Iberville – 15. helmikuuta 1970) oli kanadalainen roomalaiskatolinen piispa. Hänet vihittiin papiksi 29. kesäkuuta 1900 ja nimitettiin Jolietten hiippakunnan johtoon 15. kesäkuuta 1928. Piispaksi vihkiminen seurasi 24. elokuuta. Pääkonsekraattorina toimi Georges Gauthier, jota avustivat Fabien-Zoël Decelles ja Alfred-Odilon Comtois. 

Papineau jäi eläkkeelle 3. tammikuuta 1968, jolloin hän sai nimityksen Simitthun titulaaripiispaksi.

## Lähteet
Melo

**Melo** voi tarkoittaa ainakin seuraavia:

* Melo, kaupunki Cerro Largon departementissa Uruguayssa
*Melo, oik. *Niko Katavainen* (s. 1996), suomalainen rap-artisti
*Melo, *M<3lo*, rap-artisti Melon albumi vuodelta 2023
*Melon vesivoimalaitos, vesivoimala Pirkanmaalla
* Melo, sukunimenä:
** Arthur Melo (s. 1996), brasilialainen jalkapalloilija
** Douglas dos Santos Justino de Melo (s. 1994), brasilialainen jalkapalloilija
** Fab Melo (1990–2017), brasilialainen koripalloilija
** Fatima Moreira de Melo (s. 1978), alankomaalainen maahockeypelaaja
** Felipe Melo (s. 1983), brasilialainen jalkapalloilija
** Francisco Manuel de Melo (1611–1665), portugalilainen kirjailija
** Gilberto da Silva Melo (s. 1976), brasilialainen jalkapalloilija
** Jaime Melo (s. 1980), brasilialainen autourheilija
** João Cabral de Melo Neto (1920–1999), brasilialainen runoilija, diplomaatti ja yliopiston luennoitsija
** José Carlos Melo (1930–2017), brasilialainen katolinen arkkipiispa
** José Marcondes Homem de Melo (1860–1937), brasilialainen katolinen arkkipiispa
** José Moreira de Melo (1941–2025), brasilialainen katolinen piispa
** Leonardo de Melo Vieira Leite, *Higuita* (s. 1986), brasilialais-kazakstanilainen futsalmaalivahti
** Leticia Oro Melo (s.  1997), brasilialainen pituushyppääjä
** Marcelo Melo (s. 1983), brasilialainen tennispelaaja
** Nuno Melo (s. 1966), portugalilainen  poliitikko
** Sebastião José de Carvalho e Melo (1699–1782), portugalilainen valtiomies, pääministeri 1750–1777
** Tiago de Melo Marinho (s. 1981) brasilialainen futsalmaalivahti.
Joseph Salvador Marino

**Joseph Salvador Marino** (s. 23. tammikuuta 1953 Birmingham, Alabama) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Birminghamin hiippakuntaan William Russell Houck 25. elokuuta 1979. Hänet nimitettiin apostoliseksi nuntiukseksi Bangladeshiin sekä Natchitochesin titulaariarkkipiispaksi 12. tammikuuta 2008, ja piispaksi vihkiminen seurasi 29. maaliskuuta. Pääkonsekraattorina toimi Jean-Louis Pierre Tauran, jota avustivat Celestino Migliore ja William Russell Houck.

16. tammikuuta 2013 Marino sai nimityksen nuntiukseksi Malesiaan ja Itä-Timorille sekä apostoliseksi delegaatiksi Bruneihin.

## Lähteet
Moses M. Costa

**Moses M. Costa** (17. marraskuuta 1950 – 13. heinäkuuta 2020) oli bangladeshilainen roomalaiskatolinen piispa. Hänet vihittiin Pyhän Ristin kongregaation papiksi 5. helmikuuta 1981 ja nimitettiin Dinajpurin hiippakunnan johtoon 5. heinäkuuta 1996. Piispaksi vihkiminen seurasi 6. syyskuuta. Pääkonsekraattorina toimi Adriano Bernardini, jota avustivat Michael Rozario ja Theotonius Gomes. 

Costa sai 6. huhtikuuta 2011 nimityksen Chittagongin piispaksi, jonka virkaan hänet asetettiin 27. toukokuuta.

## Lähteet
Sebastian Tudu

**Sebastian Tudu** (s. 17. kesäkuuta 1967) on bangladeshilainen roomalaiskatolinen piispa. Hänet vihittiin papiksi Dinajpurin hiippakuntaan 30. joulukuuta 1999 ja nimitettiin sen johtoon 29. lokakuuta 2011. Piispaksi vihkiminen seurasi 27. tammikuuta 2012. Pääkonsekraattorina toimi Joseph Salvador Marino, jota avustivat Moses M. Costa ja Patrick D'Rozario. Tudun edeltäjä Dinajpurin piispana oli Moses M. Costa.

## Lähteet
Kronobergin linna

**Kronobergin linna** on nykyisin raunioina oleva linna Ruotsissa. Linna sijaitsee Helgasjönissa olevalla saarella noin viisi kilometriä Växjön keskustasta pohjoiseen Växjön kunnassa  Smålandin maakunnassa.

Kronobergin linna kuului keskiajalla Växjön hiippakunnan piispoille. Piispa Lars Michelson alkoi rakennuttaa kivilinnaa lähellä Helgasjönin rantaa sijainneelle saarelle vuonna 1444. Tanskalaiset tuhosivat linnan sodassa vuonna 1469, mutta linna rakennettiin uudelleen rauhan tultua vuonna 1472.

Uskonpuhdistuksen myötä Kustaa Vaasa otti linnan Ruotsin valtion omistukseen. Nils Dacke valloitti linnan vuonna 1542 ja linna vallattiin takaisin Dacken kapinan loputtua vuotta myöhemmin. Sen jälkeen Kustaa Vaasa määräsi linnaa vahvistettavaksi etenkin vuonna 1547. Linnasta tuli ympäröivän Smålandin osan sotilaallinen tukikohta.

Vuonna 1569 Juhana III päätti, että Kronobergia vahvistettaisiin edelleen, mutta vahvistuksia ei koskaan tehty. Tämän seurauksena tanskalaiset valloittivat ja polttivat linnan vuonna 1570. Myöhemmin vuosina 1576–1580 Kronobergia vahvistettiin ja myös Kaarle IX määräsi linnoitusta vahvistettavaksi vuonna 1596. Breide Rantzaun johtamat tanskalaiset valloittivat linnan kuitenkin helposti tammikuun 1612 lopussa, jolloin linna poltettiin uudelleen.

Jälleenrakentaminen aloitettiin vuonna 1616 ja vielä Kaarle XI:n aikana linna oli jokseenkin hyvässä kunnossa. Sen jälkeen linna on romahtanut ja muodostaa vain nelikulmaisen raunion, jonka kulmassa on torni.

Linnanraunioilla voi vierailla kesäisin. Paikalla on myös satama restauroidulle höyrylaiva *Thorille*, joka tekee päiväristeilyjä Helgasjönin sulkujen läpi.

## Katso myös
*Teleborgin linna
*Bergkvaran linna

## Lähteet

## Aiheesta muualla

* Kulturparken Småland  
* Virtuell rundtur  
* Växjö Kronoberg castle ruins  
* Kronobergs slottsruin
Cotesia autumnatae

***Cotesia autumnatae*** on vainopistiäisten heimoon kuuluva loispistiäislaji. Aikuinen *Cotesia autumnatae* on noin kolmen millimetrin pituinen. Väritykseltään pistiäinen on pääosin musta ja raajat ovat kellertävät. Toukkana *Cotesia autumnatae* elää ainakin tunturimittarin toukkien sisällä. Lajia on tavattu Turun alueelta. Lajia ei ole tavattu Lapista, jossa tunturimittari on merkittävä tuhoeläin.

## Löytyminen
Laji löydettiin Kai Ruohomäen ja Tero Klemolan vetämän Turun yliopiston biologian laitoksen tunturimittarin kannanvaihtelua tutkineen maastontutkimushankkeen yhteydessä. Tutkimuksessa lajia tavattiin Vahdolla, Maskussa, Nousiaisissa ja Naantalissa. Klemolan mukaan näytteitä ei ollut kerätty muualta, joten lajin levinneisyysalue on tätä laajempi.

Laji tunnistettiin Turun yliopiston biologian laitoksen ekologian osaston, eläinmuseon sekä genetiikan ja fysiologian osaston sekä Skotlannin kansallismuseon välisenä yhteistyönä. Ensimmäisen kerran laji kuvattiin julkisuudessa *[[Entomologica Fennica]]* -sarjassa vuonna 2013.

Lajin nimi *autumnatae* viittaa tunturimittariin (*Epirrita autumnata*), joita *C. autumnatae* käyttää toukkavaiheessa hyväkseen.

## Lähteet
Johanna Rasmussen

**Johanna Rasmussen** (s. 2. heinäkuuta 1983) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa heinäkuun 2013 loppuun mennessä 110 maaottelua ja tehnyt niissä 30 maalia. Hän kuului Tanskan joukkueeseen vuoden 2007 MM-kisoissa sekä vuosien 2005, 2009 ja 2013 EM-kisoissa. Ensimmäisen maaottelunsa hän pelasi lokakuussa 2002.

Rasmussen on edustanut seuratasolla Kristianstads DFF:ää vuodesta 2011. Aiemmin hän on edustanut B1921:tä vuoteen 2002, Fortuna Hjørringiä 2002–2007, ruotsalaista Umeå IK:ta 2008–2009 sekä yhdysvaltalaisia Atlanta Beatia 2010 ja magicJackia 2011.

## Lähteet
* 
* 
* 
*
Mariann Knudsen

**Mariann Gajhede Knudsen** (s. 16. marraskuuta 1984) on tanskalainen jalkapalloilija, pelipaikaltaan puolustaja. Hän pelasi Tanskan naisten maajoukkueessa 107 maaottelua ja teki niissä kuusi maalia. Hän kuului Tanskan joukkueeseen vuoden 2007 MM-kisoissa sekä vuosien 2005 ja 2013 EM-kisoissa, joista jälkimmäisessä hän teki kaksi maalia. Ensimmäisen maaottelunsa hän pelasi lokakuussa 2003.

Knudsen edusti seuratasolla ruotsalaista Linköpings FC:ää vuodesta 2011. Aiemmin hän pelasi B52/Aalborgissa vuoteen 2001 ja Fortuna Hjørringissä 2002–2010.

Mariann Knudsen valittiin Tanskan parhaaksi naispelaajaksi vuosina 2008 ja 2014.

## Lähteet
* 
* 
* 
* 

### Viitteet
Ojalaki

**Ojalaki** tarkoittaa lakia yhteisten teiden ja valtaojien sekä niihin verrattavien alueiden lakkaamisesta yhteisinä alueina. Lain numero Suomen asetuskokoelmassa on 983/1976 ja siitä käytetään myös lyhennettä YTVLL. Laki tuli voimaan 1. maaliskuuta 1977.

Tilojen yhteisiksi alueiksi on maanjakotoimituksissa erotettu teitä jo 1700-luvulla suoritetuista isojaoista lähtien. Myöhemmin alettiin erottaa tilojen yhteisiksi myös tiluksia, joita tarvittiin valtaojia varten. Seuraavaksi alettiin tämän käytännön rinnalla perustaa kulkuoikeus- ja vedenjohtamisrasitteita. Tällöin tien tai valtaojan paikaksi tarvittava alue jäi asianomaiseen tilaan, mutta tietä tai valtaojaa tarvitsevat tilat saivat rasitteena alueeseen pysyvän käyttöoikeuden.

Kun 1970-luvulla alettiin suunnitella maarekisterin ja tonttikirjan pitämistä atk-järjestelmän avulla, havaittiin, ettei maarekisterissä ole merkintöjä oikeudesta yhteisiin alueisiin kaikkien osakastilojen kohdalla. Paikkansapitävää atk-järjestelmää varten jokaisesta tilojen yhteisestä alueesta olisi tarvittu tieto sen pinta-alasta ja osakastiloista. Tietojen hankinta oli yhteisten teiden ja valtaojien suuren lukumäärän vuoksi käytännössä ylivoimaista toteuttaa. Sen sijaan yhteisiä soranottoalueita ja yhteisiä vesialueita oli huomattavasti vähemmän, joten niiden tietojen siirto atk-järjestelmään oli mahdollista.

Teiden ja valtaojien osalta helpoimmaksi menettelyksi havaittiin lainsäädännön muuttaminen. Ojalailla tilojen yhteisiksi erotettujen teiden ja valtaojien alueet määrättiin lakkaamaan yhteisinä alueina. Samassa yhteydessä muutettiin muutakin lainsäädäntöä niin, että tällaisten yhteisten alueiden erottaminen maanmittaustoimituksissa kiellettiin. Ojalain mukaan lakannut yhteinen alue siirrettiin joko alueeseen rajoittuvaan kiinteistöön, kaupungin omistukseen (asemakaava-alueen katualueella ollut yhteinen alue) tai kunnan omistukseen (maalaiskunnan asemakaavan mukaiseen katualueeseen sisältynyt lakannut yhteinen alue).

Lakanneen yhteisen tien ja valtaojan osakastilat saivat korvauksetta pysyvän rasiteoikeuden alueeseen, jos niiden omistajat käyttivät lain voimaan tullessa aluetta sen alkuperäiseen tai siihen verrattavaan tarkoitukseen. Ojalaiksi kutsuttu lainsäädäntötoimi vähensi myös työmäärää sellaisissa maanmittaustoimituksissa, joissa kauan aikaisemmin perustettu tie tai valtaoja olisi saatava siirretyksi uuteen paikkaan tai lakkautetuksi. Tie- tai vedenjohtamisrasitteen siirto tai poistaminen oli maanjakoteknisesti selvästi yksinkertaisempaa.

## Lähteet
* Vesa Majamaa & Markku Markkula: *Kiinteistönmuodostamislaki,* Edita 2001, .
* Hallituksen esitys Eduskunnalle laiksi tilojen yhteisten teiden ja valtaojien sekä niihin verrattavien alueiden lakkaamisesta yhteisinä alueina sekä eräiksi siihen liittyviksi laeiksi, HE 10/1975 toiset valtiopäivät.

### Viitteet
Lepinkäissieppo

**Lepinkäissieppo** (*Megabyas flammulatus*) on vangojen heimoon kuuluva varpuslintu.

## Levinneisyys
Lepinkäissieppoa tavataan laajalla alueella Afrikan länsi- ja keskiosissa. Se on luokiteltu elinvoimaiseksi.

## Lähteet
Crespo

**Crespo** on muun muassa seuraavien henkilöiden sukunimi:

* Alberto Crespo (1920–1991), argentiinalainen F1-kuljettaja
* Carmen Crespo (s. 1966), espanjalainen poliitikko ja europarlamentaarikko
* Enrique Barón Crespo (s. 1944), espanjalainen poliitikko
* Gonzalo Ramiro del Castillo Crespo (1936–2019), bolivialainen katolinen piispa
* Hernán Crespo (s. 1975), argentiinalainen jalkapalloilija
* José Ángel Crespo (s. 1987), espanjalainen jalkapalloilija
* José Antonio Crespo (s. 1977), espanjalainen sulkapalloilija
* José López y Crespo (1797–1875), espanjalainen katolinen piispa
* Manuel Revollo Crespo (1925–2014), bolivialainen katolinen piispa.
Siulasirvikäs

**Siulasirvikäs** (*Semblis atrata*) on harvinainen, jopa Suomessa uhanalaiseksi (VU) luokiteltu vesiperhonen. Se muistuttaa sukulaistaan jatulisirvikästä (*Semblis phalaenoides*). Sitä on tavattu harvakseltaan ympäri maata, esimerkiksi Sipoonkorven Natura 2000 -alueelta. Toisaalta se on löydetty myös Kajaanin Pohjajoelta lehtikuuselta 2013.

## Lähteet
Luettelo Ruotsin linnoista

Tämä artikkeli on **luettelo [[Ruotsi]]n linnoista**. Luettelossa ovat mukana linnat (, *borg*), linnoitukset (*fästning*) ja linnojen rauniot (*slottsruin*), mutta herraskartanot (*herrgård*, *herresäte*) on jätetty luettelosta pois. Linnat ovat luettelossa aakkosjärjestyksessä maakunnittain. Keskimmäisessä sarakkeessa on mainittu myös kunta, jossa linna sijaitsee.

## Katso myös
* Ruotsin kuninkaalliset linnat
* Vaasalinna
Pernille Harder

**Pernille Harder** (s. 15. marraskuuta 1992) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2025 loppuun mennessä 162 maaottelua ja tehnyt niissä 78 maalia. Syyskuussa 2020 Harder siirtyi Chelseaan naisten ennätyssiirtosummalla.
Vuodesta 2023 hän on edustanut Bayern Müncheniä.

## Seurajoukkueura
Uransa alussa Harder pelasi tanskalaisissa Team Viborgissa 2007–2010 ja IK Skovbakkenissa 2010–2012. Vuonna 2012 Harder siirtyi ruotsalaiseen Linköpings FC:hen, jossa hän voitti Ruotsin cupin kahdesti ja mestaruuden 2016. Harder oli mestaruuskaudella myös sarjan paras maalintekijä ja kauden jälkeen siirtyi saksalaiseen VfL Wolfsburgiin. Wolfsburgissa Harder oli Bundesliigan paras maalintekijä kahdesti ja seura voitti neljästi perätysten sekä mestaruuden että Saksan cupin. Wolfsburg eteni Harderin pelatessa myös kahdesti Mestarien liigan loppuotteluun, jotka se kuitenkin hävisi.

Syksyllä 2020 Harder siirtyi Wolfsburgista Chelseaan naisten ennätyssiirtosummalla, jonka arvioidaan olleen noin 340 tuhatta euroa. Hän on voittanut Englannin liigamestaruuden ja FA Cupin kahdesti.

## Maajoukkueura
Harder edusti Tanskaa alle 17-vuotiaiden MM-kisoissa 2008. Ensimmäisen naisten maaottelunsa hän pelasi lokakuussa 2009. Vuoden 2013 EM-kisoissa hän pelasi viisi ottelua. EM-kisoissa 2017 Harder toimi Tanskan kapteenina ja johti joukkueensa finaaliin. Hän teki turnauksen ainoan maalinsa finaalissa, jonka Tanska hävisi Alankomaille 4–2. Vuoden 2022 EM-kisoissa hän pelasi avauskokoonpanossa joukkueensa kaikki kolme ottelua ja teki 1–0-voittomaalin Suomea vastaan. Vuoden 2023 MM-kisoissa hän pelasi avauskokoonpanossa joukkueensa kaikki neljä ottelua ja teki maalin alkulohko-ottelussa Haitia vastaan.

## Saavutukset
Pernille Harder valittiin kauden 2017–2018 parhaaksi eurooppalaiseksi naispelaajaksi. Hänet valittiin Tanskan parhaaksi naispelaajaksi vuosina 2012, 2015, 2016, 2017, 2018 ja 2019. Damallsvenskan-vuosinaan Harder valittiin sarjan vuoden hyökkääjäksi ja vuoden pelaajaksi.

## Yksityiselämä
Harder on parisuhteessa joukkuekaverinsa ruotsalaisen Magdalena Erikssonin kanssa.

## Lähteet
* 
* 
* 
* 
* 

### Viitteet

## Aiheesta muualla
Katrine Veje

**Katrine Veje** (s. 19. kesäkuuta 1991) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2025 loppuun mennessä 168 maaottelua ja tehnyt niissä yhdeksän maalia. Hän edusti Tanskaa alle 17-vuotiaiden EM-kisoissa ja alle 17-vuotiaiden MM-kisoissa vuonna 2008 sekä aikuisten EM-kisoissa vuosina 2009, 2013, 2017 ja 2022, joista vuoden 2017 kisoissa hän saavutti EM-hopeaa. Hän pelasi myös MM-kilpailuissa 2023. Ensimmäisen naisten maaottelunsa hän pelasi heinäkuussa 2009.

Veje on edustanut seuratasolla Vejle BK:ta vuoteen 2006, Odense BK:ta 2007–2011, ruotsalaista LdB Malmöä 2011–2013, Brøndby IF:ää 2014–2017, ranskalaista Montpellier HSC:tä 2017–2018 ja englantilaista Arsenalia vuosina 2019–2020. Kesäkuussa 2020 hän palasi FC Rosengårdiksi nimensä muuttaneeseen Malmön joukkueeseen. Hän siirtyi kesällä 2022 jälleen Englantiin, jossa hän edusti kaksi vuotta Evertonia ja siirtyi kesällä 2024 Crystal Palaceen.

## Lähteet
* 
* 
* 

### Viitteet
Töysänjoki

**Töysänjoki** on pieni joki Alavudella. Se saa alkunsa Ponnenjärvestä Töysän kirkonkylässä ja laskee Lapuanjokeen.

## Kosket
Kosket ovat Töysänjoessa pieniä ja niitä on muutama.
* Pennalankoski
* Akonkoski
* Tuurinkoski
* Kallenkoski
* Jylhänkoski
* Särkikoski
O’Reilly

**O’Reilly** on muun muassa seuraavien henkilöiden sukunimi:

* Bernard O’Reilly (1903–1975), australialainen kirjailija ja luonnontutkija.
* Bill O’Reilly (s. 1949), yhdysvaltalainen toimittaja, juontaja, poliittinen kommentaattori ja kolumnisti
* Emily O'Reilly (s. 1957), irlantilainen toimittaja, virkamies ja Euroopan oikeusasiamies 
* Genevieve O’Reilly (s. 1977), irlantilainen näyttelijä
* Brian O’Reilly, *Bry* (s. 1989), irlantilainen laulaja ja lauluntekijä
* Cal O’Reilly (s. 1986), kanadalainen jääkiekkoilija
* Colm O’Reilly (s. 1935), irlantilainen katolinen piispa
* Nico O’Reilly (s. 2005), englantilainen jalkapalloilija
* Ryan O’Reilly (s. 1991), kanadalainen jääkiekkoilija 
* Terry O’Reilly (s. 1951), kanadalainen jääkiekkoilija
* Tim O’Reilly, kirjojen kustantaja, yrittäjä.

## Muita merkityksiä
* O’Reilly Media, amerikkalainen kustantamo
Katrine Søndergaard Pedersen

**Katrine Søndergaard Pedersen** (s. 13. huhtikuuta 1977) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä 210 maaottelua ja tehnyt niissä yhdeksän maalia. Hän on eniten maaotteluita pelannut tanskalainen naisjalkapalloilija. Hän kuului Tanskan joukkueeseen vuosien 1995, 1999 ja 2007 MM-kisoissa sekä useissa EM-kisoissa. Ensimmäisen maaottelunsa hän pelasi syyskuussa 1994.

Pedersen on edustanut seuratasolla norjalaista Stabækia vuodesta 2009. Aiemmin hän on pelannut Stensballe IK:ssa vuoteen 1993, aarhusilaisseura HEI:ssä 1994–2002, IK Skovbakkenissa 2002, englantilaisessa Fulhamissa 2002–2003, norjalaisessa Fløyassa 2003–2005, ruotsalaisessa Djurgården/Älvsjössä 2006 ja norjalaisessa Asker Skiklubissa 2007–2008.

Katrine Pedersen valittiin Tanskan parhaaksi naispelaajaksi vuosina 2007 ja 2013.

## Lähteet
* 
* 
* 
* 
* 

### Viitteet
Kirjosieppovanga

**Kirjosieppovanga** (*Pseudobias wardi*) eli aikaisemmalta nimeltään **madagaskarinsieppo** on afrikansieppojen heimoon kuuluva varpuslintu.

## Levinneisyys
Kirjosieppovangaa tavataan kotoperäisenä Madagaskarissa. Sen on kuvattu olevan laikuttaisesti levittäytynyt eikä se esiinny kovin tiheästi, mutta lajin ei uskota olevan niin harvinainen, että laji olisi vaarantunut. Laji on luokiteltu silmälläpidettäväksi.

## Elinympäristö
Kirjosieppovanga elää metsissä ja sitä tavataan merenpinnan tasosta 1&nbsp;500 metrin korkeuteen asti.

## Lähteet
Line Røddik

**Line Røddik Hansen** (s. 31. tammikuuta 1988) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa 132 maaottelua ja tehnyt niissä 13 maalia. Hän kuului Tanskan joukkueeseen vuoden 2007 MM-kisoissa mutta ei pelannut yhtään ottelua. Vuoden 2009 EM-kisoissa hän pelasi kolme ja vuoden 2013 EM-kisoissa viisi ottelua. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi helmikuussa 2006 ja viimeisimmän syyskuussa 2017.

Røddik on edustanut seuratasolla BSF:ää vuoteen 2007, Brøndby IF:ää vuosina 2007–2009, ruotsalaista Tyresö FF:ää vuodesta 2010 seuran konkurssivuoteen 2014, ruotsalaista FC Rosengårdia vuosina 2014–2015, ranskalaista Olympique Lyonia vuonna 2016, espanjalaista FC Barcelonaa vuosina 2016–2017, alankomaalaista Ajaxia vuosina 2018–2019 ja FC Nordsjællandia vuodesta 2019.

Line Røddik valittiin Tanskan parhaaksi naispelaajaksi vuonna 2010.

## Lähteet
* 
* 
* 
* 
* 

### Viitteet
Let Me Entertain You

**Let Me Entertain You** on Robbie Williamsin single, joka julkaistiin viidentenä ja viimeisenä singlenä hänen debyyttialbumiltaan, Life thru a Lensiltä. Kappaleen sanoittivat Williams ja Guy Chambers. Sillä ei ole minkäänlaisia yhteyksiä Queenin tai Shakespears Sisterin samannimisiin kappaleisiin. Maaliskuussa 1998 kappaleesta tuli Top 3-hitti Isossa-Britanniassa, yllettyään kolmannelle sijalle. Kappaleesta tuli Williamsin konsertinaloittaja hänen uransa monille esiintymisille.

Kappaleesta tuli hitti Isossa-Britanniassa pysytellen singlelistan kymmenen parhaan joukossa kuukauden ajan, sekä saavuttaen hopeaa yli 200 000 kappaleen myynnillä.

## Lähteet
Christina Ørntoft

**Christina Ørntoft** (s. 2. heinäkuuta 1985) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 64 maaottelua ja tehnyt niissä yhden maalin. Hän kuului Tanskan joukkueeseen vuoden 2007 MM-kisoissa ja vuoden 2013 EM-kisoissa. Ensimmäisen maaottelunsa hän pelasi huhtikuussa 2005.

Ørntoft on edustanut seuratasolla Brøndby IF:ää vuodesta 2013. Samassa seurassa hän pelasi aiemmin vuonna 2008. Vuoteen 2008 saakka Ørntoft pelasi BSF:ssä ja vuodet 2008–2012 ruotsalaisessa LdB Malmössä.

## Lähteet
* 
* 
* 
*
Mia Brogaard

**Mia Brogaard** (s. 15. lokakuuta 1981) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 73 maaottelua ja tehnyt niissä viisi maalia. Hän kuului Tanskan joukkueeseen vuoden 2007 MM-kisoissa sekä vuosien 2005, 2009 ja 2013 EM-kisoissa. Vuoden 2013 kisojen alkulohkossa hän teki kaksi maalia. Ensimmäisen maaottelunsa hän pelasi elokuussa 2002.

Brogaard on edustanut seuratasolla Brøndby IF:ää vuodesta 1999. Vuoteen 1998 saakka hän pelasi Hvidovre IF:ssä.

Mia Brogaard valittiin Tanskan parhaaksi naispelaajaksi vuonna 2009.

## Lähteet
* 
* 
* 
* 

### Viitteet
Janni Arnth

**Janni Arnth Jensen** (s. 15. lokakuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 93 maaottelua ja tehnyt niissä kaksi maalia. Hän kuului Tanskan joukkueeseen vuoden 2013 EM-kilpailuissa ja saavutti hopeaa vuoden 2017 EM-kilpailuissa. Ensimmäisen maaottelunsa hän pelasi tammikuussa 2010. Viimeksi hän on pelannut maajoukkueessa toukokuussa 2019.

Arnth on edustanut seuratasolla Varde IF:ää vuoteen 2007, Fortuna Hjørringiä vuosina 2007–2014, ruotsalaista Linköpings FC:tä 2014–2018, englantilaista Arsenalia alkuvuoden 2019 ja italialaista Fiorentinaa elokuusta 2019.

## Lähteet
* 
* 

### Viitteet
Angels (Robbie Williamsin kappale)

**Angels** on kappale, jonka on alun perin sanoittanut irlantilainen lauluntekijä Ray Heffernan. Robbie Williams julkaisi sen singlenä joulukuussa 1997. Siitä tuli laulajan parhaiten myynyt single ja sitä on äänestetty parhaaksi kappaleeksi 25 vuodelta BRIT Awards-gaalassa. "Angelsin" ovat ottaneet ohjelmistoonsa monet muutkin artistit, kuten Jessica Simpson, Beverley Knight, meksikolaiset Yuridia sekä Marco Moré espanjaksi (nimellä "Àngel"), Patrizio Buanne italiaksi (nimellä "Un Angelo"), All Angels, laulaja Declan Galbraith kuten myös Verena von Strengen viimeisin kokoonpano, Moon Dust, sekä *[[American Idol]]in* seitsemännen kauden voittaja David Archuleta. Vuonna 2009 Williams esitti "Angelsin" Olly Mursin kanssa The X Factorin kuudennen tuotantokauden finaalissa.

## Lähteet
Vangasieppo

**Vangasieppo** (*Bias musicus*) on vangojen heimoon kuuluva varpuslintu.

## Levinneisyys
Vangasieppoa tavataan laajalla alueella Länsi-Afrikasta Afrikan kaakkoisosiin. Se on luokiteltu elinvoimaiseksi.

## Lähteet
Pietarin pediatrinen lääketieteellinen valtionyliopisto

**Pietarin pediatrinen lääketieteellinen valtionyliopisto** () on pediatriaan (lastentautioppi) suuntautunut Pietarissa toimiva julkinen lääketieteellinen yliopisto. 

Pietarin pediatrisessa lääketieteellisessä yliopistossa toimii viisi tiedekuntaa.

Pietarissa lääketieteelistä yliopistokoulutusta antavat tämän lisäksi muun muassa Pietarin lääketieteellinen valtionyliopisto, Luoteinen lääketieteellinen valtionyliopisto ja S.M Kirovin sotilaslääketieteellinen akatemia sekä Pietarin valtionyliopiston Lääketieteellinen tiedekunta.

## Lähteet

## Aiheesta muualla

* Ranking web of Universities: Saint Petersburg State Pediatric Medical Academy  (webometrics.info)
* Lutššije meditsinskije vuzy Rossii (2/2013)  (akademica.ru)
* SPbGPMA (yhteenveto)   (spb.academica.ru)
* Ria Novosti: Katšestvo prijema v gozudarstvennyje vuzy RF po profilju - 2012. (Valitsemalla kohdan Meditsinskije Vuzy, saa lääketieteellisten korkeakoulujen rankkauksen sisäänpäässeiden JeGE:n (Jednyi gosudarstvennyi ekzamen, ЕГЭ) mukaan, huom. Tässä ei yleisyliopistojen lääketieteellisiä tiedekuntia)  (ria.ru)
Dunia Susi

**Dunia Susi** (s. 10. elokuuta 1987) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa 21 maaottelua.

Susi esiintyi ensimmäisen kerran Englannin maajoukkueessa heinäkuussa 2009. Hän kuului Englannin joukkueeseen vuoden 2011 MM-kisoissa, vuoden 2012 olympialaisissa ja vuoden 2013 EM-kisoissa mutta ei pelannut turnauksissa yhtään ottelua.

Susi edustaa kotimaassaan Chelseaa.

## Lähteet
* 

### Viitteet
Nikkelikarbonyyli

**Nikkelikarbonyyli** eli **tetrakarbonyylinikkeli** (Ni(CO)4) on eräs metallikarbonyyliyhdisteisiin kuuluva nikkelin organometalliyhdiste. Nikkelikarbonyyliä käytetään erittäin puhtaan nikkelin valmistuksessa, organometallikemiassa ja katalyyttinä.

## Ominaisuudet ja reaktiot
Nikkelikarbonyylissä nikkelin hapetusluku on 0. Huoneenlämpötilassa se on väritöntä tai vaaleankeltaista nestettä. Yhdisteellä on korkea höyrynpaine, minkä vuoksi se haihtuu herkästi. Nikkelikarbonyyli ei liukene veteen, mutta liukenee etanoliin ja useisiin muihin orgaanisiin liuottimiin. Yhdiste reagoi helposti ilman hapen kanssa muodostaen nikkelioksidia ja happojen kanssa se muodostaa nikkelisuoloja ja hiilimonoksidia.

Nikkelikarbonyylille tapahtuu useita hapetus- ja pelkistysreaktioita sekä ligandienvaihtoreaktioita. Hapettaminen johtaa Ni2+-yhdisteisiin ja pelkistäminen alkalimetalleilla johtaa useita nikkeliatomeja sisältäviin anioneihin, joissa nikkelillä on hapetusluku -II. Nikkelikarbonyylistä tunnetaan lukuisia johdannaisia, joissa yksi tai useampi karbonyyliryhmä on korvattu jollain toisella ligandilla. Tyypillisiä ligandeja ovat fosfiiniligandit, tai typpeä, arseenia tai antimonia sisältävät ligandit. Myös alkyyliligandeilla korvautuminen on mahdollista.

## Valmistus ja käyttö
Nikkelikarbonyyliä valmistettiin ensimmäisen kerran vuonna 1890. Tyypillisesti nikkelikarbonyyliä valmistetaan kuumentamalla hienojakoista nikkelimetallia hiilimonoksidin läsnä ollessa. Muita tapoja valmistaa yhdistettä ovat nikkelimetallin ja nikkelisulfidin, hiilimonoksidin, raudan ja nikkelin seoksen ja hiilimonoksidin välinen reaktio. Jälkimmäisessä menetelmässä muodostuu myös rautakarbonyyliä, josta nikkelikarbonyyli erotetaan tislaamalla.

:Ni + 4 CO → Ni(CO)4

Tärkein nikkelikarbonyylin teollinen käyttökohde on erittäin puhtaan nikkelimetallin valmistus. Elektrolyyttisesti pelkistetty nikkeli käsitellään hiilimonoksidilla, syntynyt nikkelikarbonyyli tislataan erilleen ja hajotetaan takaisin nikkeliksi kuumentamalla. Nikkelikarbonyyliä käytetään myös nikkeliyhdisteiden, kuten nikkelinitraatin ja nikkelisulfaatin valmistuksessa. Orgaanisen kemian synteeseissä yhdistettä käytetään karbonyloivana reagenssina ja katalyyttinä.

## Myrkyllisyys
Nikkelikarbonyyli on erittäin myrkyllistä ja sitä on jopa kutsuttu myrkyllisimmäksi organometalliyhdisteeksi. Altistuminen yhdisteelle ärsyttää hengitysteitä ja aiheuttaa päänsärkyä, huonovointisuutta ja tajuttomuuden. Pitkäaikainen altistuminen voi johtaa keskushermoston ja elinten vaurioitumiseen ja jopa kuolemaan.

## Lähteet

## Aiheesta muualla
* Toxin and Toxin Target Database (T3DB): Nickel tetracarbonyl
Yngve Lagerblad

**Yngve Lagerblad** (4. maaliskuuta 1889 Hamina – 4. kesäkuuta 1978) oli suomalainen arkkitehti. Hän valmistui ylioppilaaksi 1908 ja myöhemmin arkkitehdiksi 1913 Teknillisestä korkeakoulusta.

Valmistumisen jälkeen Lagerblad työskenteli Jarl Eklundin ja Eliel Saarisen arkkitehtitoimistossa, mutta myös Frosteruksen toimistossa. Helsingin kaupungin rakennustoimiston talonrakennusjaostossa Lagerblad työskenteli vuodesta 1924..

## Toteutettuja töitä
*Oy Stenbergin liikerakennus, Siltasaarenkatu 1
*Asuinrakennus Mechelininkatu 10. 
*Malmin sähkölaitoksen rakennukset sekä 
*Sisustuksia: Varubodenin ja C.A. Gustavsonin myymälät, C.A.G:n kahvilasisustukset (Bulevardi 1)

## Lähteet

## Aiheesta muualla
*Arkkitehtuurimuseo: Yngve Lagerblad
Tansaniantöpösieppo

**Tansaniantöpösieppo** (*Batis mixta*) on afrikansieppojen heimoon kuuluva varpuslintu.

## Levinneisyys
Tansaniantöpösieppoa tavataan Keniassa, Mosambikissa ja Tansaniassa. Sen on kuvattu olevan yleinen ja sen kannankehitys on vakaa. Laji on luokiteltu elinvoimaiseksi.

## Lähteet
Move Your Body

**Move Your Body** on italialaisyhtye Eiffel 65:n vuonna 1999 julkaistu single. Se julkaistiin toisena singlenä heidän Europop-albumilta Euroopassa 30. marraskuuta 1999 ja Pohjois-Amerikassa helmikuussa 2000. Kappale saavutti valtavan menestyksen monissa maissa, saavuttaen listan ensimmäisen sijan Itävallassa, Tanskassa, Ranskassa, Italiassa ja Espanjassa. Kappale pääsi kymmenen parhaan joukkoon esimerkiksi Uudessa-Seelannissa, Suomessa ja Ruotsissa.

## Lähteet
Ruwenzorintöpösieppo

**Ruwenzorintöpösieppo** (*Batis diops*) on afrikansieppojen heimoon kuuluva varpuslintu.

## Levinneisyys
Ruwenzorintöpösieppoa tavataan Burundissa, Kongon demokraattisessa tasavallassa, Ruandassa ja Ugandassa. Lajin on kuvattu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.

## Lähteet
Nuorten talviolympialaiset 2016

**Nuorten talviolympialaiset 2016** olivat toiset nuorten talviolympialaiset. Ne järjestettiin Lillehammerissa, Norjassa 12.–21.&nbsp;helmikuuta. Lillehammer valittiin isännäksi 7. joulukuuta 2011, koska se oli kisojen ainoa hakija. 

## Lajit

*  Alppihiihto
*  Ampumahiihto
*  Curling
*  Freestylehiihto
*  Jääkiekko

*  Kaukalopikaluistelu
*  Lumilautailu
*  Ohjaskelkkailu
*  Pikaluistelu

*  Pohjoismaiset hiihtolajit
*  Rattikelkkailu
*  Skeleton
*  Taitoluistelu

### Kalenteri

## Osallistujat

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* **** (Isäntämaa)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Mitalitaulukko

Kymmenen parasta maata. Tilanne 42/70 kilpailun jälkeen. Päivitetty .

## Katso myös
* Talviolympialaiset 1994

## Lähteet

## Aiheesta muualla

* Virallinen sivusto
Li Englund

**Lyyli Inkeri (Li) Englund** (o.s. **Uotila**; 1. elokuuta 1908 Punkalaidun – 30. toukokuuta 1993 Helsinki) oli suomalainen tekstiili- ja pukusuunnittelija, joka suunnitteli paljon Artekille.

Englundin painokankaat olivat hyvin graafisia, joko kukkakuvioisia tai klassisen suoraviivaisia. Hän suunnitteli myös puvustuksia teattereille.

Englundin puoliso oli arkkitehti Kaj Englund vuodesta 1935.

## Lähteet

## Aiheesta muualla
*Muotoilija korostaa omaleimaista ajattelua. Yle Elävä arkisto. Esittelee Li Englundin.
Akasiatöpösieppo

**Akasiatöpösieppo** (*Batis molitor*) eli aikaisemmalta nimeltään **akaasiatöpösieppo** on afrikansieppojen heimoon kuuluva varpuslintu.

## Levinneisyys
Akasiatöpösieppoa tavataan Afrikan etelä- ja itäosissa. Se on luokiteltu elinvoimaiseksi.

## Lähteet
Zulutöpösieppo

**Zulutöpösieppo** (*Batis fratrum*) on afrikansieppojen heimoon kuuluva varpuslintu.

## Levinneisyys
Zulutöpösieppoa tavataan Malawissa, Mosambikissa, Etelä-Afrikassa ja Zimbabwessa. Se on luokiteltu elinvoimaiseksi.

## Lähteet
Metsätöpösieppo

**Metsätöpösieppo** (*Batis soror*) on afrikansieppojen heimoon kuuluva varpuslintu.

## Levinneisyys
Metsätöpösieppoa tavataan Keniassa, Malawissa, Mosambikissa, Tansaniassa ja Zimbabwessa. Laji on luokiteltu elinvoimaiseksi.

## Lähteet
Pensastöpösieppo

**Pensastöpösieppo** (*Batis orientalis*) on afrikansieppojen heimoon kuuluva varpuslintu.

## Levinneisyys
Pensastöpösieppoa tavataan Afrikan keski- ja itäosissa. Lajin uskotaan olevan melko yleinen, mutta sitä ei tunneta kovin hyvin. Se on luokiteltu elinvoimaiseksi.

## Lähteet
Veikko Ennola

**Veikko Ennola** (4. elokuuta 1932 Turku – 28. tammikuuta 2013 Turku) oli suomalainen matemaatikko. Hän oli Turun yliopiston matematiikan professori vuosina 1965–1995.

Ennola tutki etenkin lukuteoriaa. Hän jatkoi tutkimustyössään Turun yliopistossa vaikuttaneiden Kalle Väisälän ja Kustaa Inkerin lukuteoreettista tutkimusperinnettä.

Ennola kutsuttiin Suomalaisen Tiedeakatemian jäseneksi vuonna 1973.

## Lähteet

## Aiheesta muualla
* 
* Veikko Ennolan kirjoituksia Turun yliopiston sivulla
VH1 Storytellers (Alicia Keysin albumi)

**VH1 Storytellers** on Alicia Keysin konserttitaltointi, joka julkaistiin CD:nä ja DVD:nä 20. kesäkuuta 2013.

## Kappaleet

## Julkaisuhistoria

## Lähteet
Yhtenäinen valtiollinen koe

**Yhtenäinen valtiollinen koe** eli **JeGE** () on Venäjällä järjestettävä, vuodesta 2009 lähtien valtakunnallisesti yhtenäinen toisen asteen koulujen päättökoe. Se vastaa lähinnä ylioppilastutkintoa. Kokeen tuloksia käytetään laajalti myös pääsykokeen tavoin korkeakoulujen opiskelupaikkojen valinnassa.

Päättökokeessa on kaksi pakollista ainetta: matematiikka ja venäjän kieli. Näiden lisäksi on yhdeksän valinnaisainetta. Kukin koe kestää ajallisesti 3-4 tuntia. Valinnaisaineita ovat: biologia, fysiikka, historia, informatiikka ja informaatio- ja viestintäteknologiat, kemia, maantiede, Venäjän kirjallisuus, vieras kieli (englanti, ranska, saksa, espanja tai kiina)
ja yhteiskuntatiede.

Korkeakoulut tyypillisesti edellyttävät pääsyvaatimuksissaan opiskelijoiltaan tarpeellisten valinnaisaineiden suoritusta. Esimerkiksi lääketieteen opiskelijaksi pyrkiviltä edellytetään pakollisten aineiden ohella ainakin biologian ja kemian valinnaisaineiden suoritusta. Yhtenäisen valtiollisen kokeen kussakin aineessa maksimipistemäärä on 100. Hyväksytyn suorituksen minimipisteet ja arvosanojen pisterajat määrätään kullekin aineelle vuosittain. Arvosanat kirjataan todistukseen arvosteluasteikkoa 1-5 käyttäen, jossa 5 on kiitettävä.

## Lähteet

## Aiheesta muualla
*JeGE-sivusto   (ege.ru)
*Jednyi Gosudarstvennyi Ekzamen  (edu.ru)
*JeGE aikataulut 2013 (Расписание проведения единого государственного экзамена в 2013 году)  (edu.ru)
*JeGE po matematike...(06/2013)  (polit.ru)
*Pisteet vs. arvosanat 2009   (examen.ru)
* Ria Novosti: Katšestvo prijema v gozudarstvennyje vuzy RF po profilju - 2012. (Venäjän keskeisimpien korkeakoulujen rankkaus yleisen valtiollisen kokeen (JeGE) pisteiden mukaan, sisäänpäässeiden opiskelijoiden lukumäärä ja maksavien opiskelijoiden osuus vuoden 2012 valinnoissa oppilaitoksittain.)  (ria.ru)
Ravintoterapia

**Ravintoterapia** tarkoittaa ruokavalion käyttöä potilaan hoidossa. Nimitystä "ravintoterapia" käytetään kuitenkin usein tarkoittamaan epätieteellisiä hoitoja.

Funktionaalisen lääketieteen "ravintoterapia" ei ole osa ravitsemustiedettä vaan "funktionaalista lääketiedettä", eikä sen hyötyjä ole pystytty osoittamaan tutkimuksissa. Sen sijaan ravitsemustieteellisen ravintoterapian hyödyistä on paljon tieteellistä tietoa muun muassa satojentuhansien ihmisten seurantaan perustuvista väestötutkimuksista sekä eläinmallitutkimuksista.

## Lähteet
Rannikkotöpösieppo

**Rannikkotöpösieppo** (*Batis minor*) eli aiemmalta nimeltään **hupputöpösieppo** on afrikansieppojen heimoon kuuluva varpuslintu.

## Levinneisyys
Rannikkotöpösieppoa tavataan Keniassa, Somaliassa ja Tansaniassa. Lajin on raportoitu olevan yleinen. Se on luokiteltu elinvoimaiseksi.

## Lähteet
Pikkutöpösieppo

**Pikkutöpösieppo** (*Batis perkeo*) on afrikansieppojen heimoon kuuluva varpuslintu.

## Levinneisyys
Pikkutöpösieppoa tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin kuvattu olevan yleinen tai paikallisesti yleinen ja sen kannankehitys on vakaa. Se on luokiteltu elinvoimaiseksi.

## Lähteet
Antti Tuomenoksa

**Antti Tuomenoksa** (s. 16. maaliskuuta 1967 Lappeenranta) on suomalainen entinen jääkiekkopuolustaja, joka toimii nykyään SM-liigajoukkue KooKoon urheilujohtajana. Hän pelasi urallaan SM-liigassa yhteensä 477 runkosarjaottelua tehopistein 35+138=173 ja keräten 430 jäähyminuuttia sekä 24 playoff-ottelua tehden kaksi syöttöpistettä ja keräten 35 jäähyminuuttia. Tuomenoksa myös toimi Kalevan Pallon ja Saimaan Pallon kapteenina. Hän pelasi urallaan myös Ruotsissa ja Slovakiassa.

## Pelaajaura
### Seuraura
Tuomenoksa oli SaiPan oma kasvatti. Hän teki joukkueessa SM-liigadebyyttinsä kaudella 1985–1986, jolloin Tuomenoksa pelasi 31 runkosarjaottelua tehopistein 1+5=6. SaiPa putosi kauden päätteeksi I-divisioonaan, mutta Tuomenoksa kuitenkin jatkoi kaudella 1986–1987 liigapelejään Rauman Lukossa. Hän voitti joukkueessa SM-hopeaa keväällä 1988.

Kaudeksi 1989–1990 Tuomenoksa siirtyi Tapparaan, jossa ensimmäinen kausi päättyi SM-pronssiin. Kaudella 1990–1991 hän teki SM-liigan yhden kauden piste-ennätyksensä tehoilla 4+20=24. Kaudella 1991–1992 Tuomenoksan ura jatkoi Kalevan Pallon riveissä. Kauden 1992–1993 hän toimi joukkueen kapteenina. Neljän KalPassa pelatun kauden jälkeen Tuomenoksa siirtyi kaudeksi 1995–1996 Ruotsin I-divisioonan IF Sundsvall Hockeyn joukkueeseen. Hän ei jatkanut kuitenkaan uraansa joukkueessa enää kauden jälkeen lähinnä Sundsvallin talousvaikeuksien takia.

Tuomenoksa palasi kaudeksi 1996–1997 kasvattajaseuraansa SaiPaan, joka oli noussut edellisenä keväänä SM-liigaan. Hänestä tuli joukkueen kapteeni. Kaudella 1997–1998 Tuomenoksa kävi hakemassa haasteita vielä Slovakian Extraligassa pelaavasta HKm Zvolenista. Myös Zvolen ajautui myös talousvaikeuksiin ja Tuomenoksa jätti joukkueen yhdeksän pelaamansa ottelun jälkeen ja palasi loppukaudeksi SaiPaan. Hän lopetti pelaajauransa kevääseen 1998.

### Maajoukkueura

Tuomenoksa edusti Suomea alle 20-vuotiaiden MM-kilpailuissa vuosina 1986 ja 1987, joista jälkimmäinen turnaus päättyi Suomen ensimmäiseen nuorten maailmanmestaruuteen. Yhteensä pelasi 19 A-, 21 B-, 19 nuorten ja kolme poikien maaottelua.

## Pelaajauran jälkeen
Tuomenoksa on toiminut pelaajauransa jälkeen mm. TeliaSoneran yritysmyynnissä ja SaiPan juniorivalmennuksessa. Kaudeksi 2012–2013 SaiPa pestasi hänet urheilujohtajaksi, jossa toimi aina vuoteen 2021 saakka. Hän siirtyi Tapparan urheilujohtajaksi syyskuussa 2022. Tuomenoksan toimenkuviin kuuluu pelaajien kartoittaminen sekä edustusjoukkueen ja A-nuorten valmennuksen tukeminen.

## Muuta
Tuomenoksalla on vaimo sekä vuosina 1994 ja 1996 syntyneet lapset.

## Tilastot

## Lähteet
*
*
*

### Viitteet
Arthur Zimmermann

**Arthur Zimmermann** (5. lokakuuta 1864 Marggrabowa, Itä-Preussi – 6. kesäkuuta 1940 Berliini) oli saksalainen ulkoasiainhallinnon virkamies, joka toimi Saksan keisarikunnan ulkoministerinä ensimmäisen maailmansodan aikana vuosina 1916–1917. Parhaiten hänet muistetaan niin sanotusta Zimmermann-sähkeestä, keväällä 1917 julkisuuteen vuotaneesta dokumentista, jossa hän suostutteli Meksikoa hyökkäämään Yhdysvaltoihin. Tapaus ajoi osittain Yhdysvallat liittymään maailmansotaan ympärysvaltojen puolelle. Zimmermannin politiikkaan kuului myös erilaisten separatististen ja vallankumouksellisten liikkeiden tukeminen vaikeuksien tuottamiseksi ympärysvalloille.

Zimmermann syntyi Itä-Preussin Marggrabowassa (nyk. Olecko Puolassa). Hän työskenteli aluksi Saksan konsulaateissa useissa Itä-Aasian maissa, mutta sai vuonna 1901 siirron varsinaiseksi diplomaatiksi. Hänestä tuli 1910 Saksan ulkoministeriön poliittisen osaston päällikkö ja 1911 alivaltiosihteeri. Vuonna 1913 ulkoasiain valtiosihteeriksi (so. ulkoministeriksi) tulleen Gottlieb von Jagowin kaudella Zimmermann hoiti pääosin Saksan suhteita ulkomaiden lähettiläisiin, sillä Jagow oli luonteeltaan vetäytyvä. Niin sanotun heinäkuun kriisin aikana Zimmermann oli Jagowin poissa ollessa virkaatekevänä valtiosihteerinä päättämässä 5. heinäkuuta 1914 yhdessä keisari Vilhelm II:n ja valtakunnankansleri Theobald von Bethmann Hollwegin kanssa Saksan tuen antamisesta Itävalta-Unkarille Serbiaa vastaan. Juuri Zimmermann laati Wieniin lähetetyn sähkeen, jossa ilmoitettiin Saksan tuesta. Kriisi johti pian maailmansodan syttymiseen.

Ulkoministeri Jagow erosi syksyllä 1916 vastustettuaan Saksan ylimmän sotilasjohdon vaatimusta rajoittamattoman sukellusvenesodan aloittamisesta ympärysvaltojen päihittämiseksi, sillä se uhkasi ajaa Yhdysvallat liittymään sotaan ympärysvaltojen puolelle. Zimmermann, joka tuki lojaalisti sotilasjohdon näkemyksiä ja ajatusta rajoittamattomasta sukellusvenesodasta, nimitettiin Jagowin seuraajaksi 25. marraskuuta 1916. Pitääkseen Yhdysvaltojen panoksen Euroopan sodassa mahdollisimman vähäisenä hän päätti junailla Meksikon ja Japanin ryhtymään sotaan Yhdysvaltoja vastaan. Zimmermann lähetti 16. tammikuuta 1917 Saksan Washingtonin-lähetystön kautta Saksan Méxicon-lähettiläälle von Eckhardtille salakielisen sähkeen, jossa pyysi tätä ehdottamaan Meksikon presidentti Venustiano Carranzalle yhteistyötä: vastineena sotaan ryhtymisestä Yhdysvaltoja vastaan Meksiko saisi Saksan tuen New Mexicon, Teksasin ja Arizonan takaisinvalloitukselle. Brittien tiedustelu onnistui kaappaamaan viestin ja murtamaan sen salauskoodin, minkä jälkeen sähkeen sisältö päätyi Yhdysvaltain presidentti Woodrow Wilsonin haltuun. Se julkaistiin Wilsonin aloitteesta 1. maaliskuuta ja nostatti Yhdysvalloissa saksalaisvastaisen reaktion. Zimmermann vielä vahvisti sähkeen aitouden maaliskuun lopussa pitämässään puheessa. Kuukauden sisällä Yhdysvallat julisti sodan Saksalle.

Zimmermann luopui ulkoministerin tehtävistä elokuussa 1917 Bethmann Hollwegin hallituksen kaaduttua.

## Lähteet

## Aiheesta muualla
Gösta Eriksson

**Gösta Artur Eriksson** (1922–2009) oli suomalainen maantieteilijä ja Åbo akademin Handelshögskolanin talousmaantieteen professori vuodesta 1967. Hän tutki esimerkiksi kaivostyön ja rauta- ja terästeollisuuden ongelmia.

## Lähteet
Dominic Lavoie

**Dominic Lavoie** (s. 21. marraskuuta 1967 Verdun, Quebec, Kanada) on uransa päättänyt kanadalais-itävaltalainen jääkiekkoilija. Hänen pelipaikkansa oli puolustaja.

## Ura
Lavoie liittyi syksyllä 1984 Quebec Major Junior Hockey Leaguen Saint-Jean Castorsin joukkueeseen, jossa pelasi tavanomaiset kolme kautta. Ensimmäisllä kaudella rooli oli vielä varsin pieni, ja hän mahtui kokoonpanoon 30 ottelussa. Kahdella seuraavalla kaudella hän kuului sitten joukkueensa runkopelaajiin. Junioriuran jälkeen Lavoie teki vapaana pelaajana sopimuksen IHL-joukkue Peoria Rivermenin kanssa, jossa hän pelasi viisi vuotta. Ensimmäinen vuosi meni tyystin IHL-kaukaloissa, mutta seuraavina vuosina hän pääsi pelaamaan joka vuosi myös muutamia pelejä emoseura St. Louis Bluesissa. Kaudella 1990–1991 Peoria Rivermen voitti IHL-mestaruuden eli Turner cupin. Keväällä 1992 Ottawa Senators poimi Lavoien riveihinsä NHL:n laajennusdraftissa. Valtaosa ajasta kului kuitenkin Senatorsin AHL-farmijoukkueessa New Havenissa. Kesken kauden Ottawa kauppasi Lavoien Boston Bruinsiin vaihdossa joihinkin varausoikeuksiin. Myöskään Bostonissa ei suoranaisesti löytynyt luottoa vaan loppukausi kului AHL-joukkue Providencen riveissä. Yhteensä kauden aikana Lavoie pääsi kokoonpanoon neljässä NHL-ottelussa.

Kaudelle 1993–1994 teki vapaana pelaajana sopimuksen Los Angeles Kingsin organisaatioon. Tälläkään yrittämällä NHL-ura ei auennut vaan kahdeksan NHL-pelin lisäksi hän pelasi Phoenix Roadrunnersin IHL-joukkueessa. Kauden lopuksi hän vielä siirtyi IHL:ssa Phoenixista San Diego Gullsin paitaan. Tämän jälkeen Lavoie siirtyi Euroopan kaukaloihin.

Kaudelle 1994–1995 Lavoie teki sopimuksen itävaltalaisen VEU Feldkirchin joukkueen kanssa. Feldkirchin paidassa meriittilistalle kertyi neljä perättäistä Alpenligan mestaruutta vuosina 1996–1999. Samoihin aikoihin Feldkirch voitti myös Itävallan kansallisessa sarjassa mestaruuden neljästi. Lavoie sai myös Itävallan kansalaisuuden ja pääsi näin edustamaan uutta kotimaataan ensimmäisen kerran vuoden 1998 Olympiaturnauksessa. Kaudelle 1999–2000 Feldkirchin ajauduttua taloudellisiin vaikeuksiin ja jouduttua luopumaan kalleimmista pelaajistaan, Lavoie vaihtoi DEL-liigan Hannover Scorpionsin paitaan, jossa pelasi kolme kautta. Tämän jälkeen hän palasi vielä kahdeksi kaudeksi takaisin Itävaltaan ja Feldkirchiin kunnes ilmoitti lopettavansa uransa 2004 päätteeksi Feldkirchin pudottua jälleen Itävallan 2-tasolle. Joulukuussa 2010 hän palasi vielä jäille auttamaan Itävallan 2-tasolle pudonnutta Feldkirchiä kolmessa ottelussa. Näissä kolmessa ottelussa hän onnistui maalinteossa kahdesti.

## Maajoukkueura
Lavoie edusti Itävaltaa jääkiekon Olympiaturnauksissa 1998 ja 2002 sekä neljissä MM-kisoissa 1999–2002.

## Saavutukset
* Turner Cup 1991
* Alpenliigan mestaruus 1996, 1997, 1998, 1999
* Itävallan liigan mestaruus 1995, 1996 , 1997, 1998
* Itävallan 2-liigan mestaruus 2011
* Alpenliiga 1st AllStars 1997
* European Hockey League (EHL) Paras puolustaja 1998
* EHL Final Four turnauksen AllStar Team 1998
* Peoria Hockey Hall of Fame 1998
* DEL 1st AllStars 2001

## Lähteet

## Aiheesta muualla
* 
* 
*